ભારત, ચીન, બ્રાઝિલ જેવા વિકસતા દેશોમાં વાર્ષિક 25 ટકાના વૃદ્ધિ દરે સૌંદર્યપ્રસાધન (કોસ્મેટિક)નું માર્કેટ ઝડપથી વિકસી રહ્યું છે. આપણે ત્યાં 300 ( US $3 billion)અબજ અમેરિકન ડોલર્સની બ્યુટી સર્વિસ ઇન્ડસ્ટ્રી છે. આમાં નાના બ્યુટી પાર્લર્સનો ફાળો નાનોસૂનો નથી. 50 મોટી બ્રાન્ડેડ કંપનીઓના બ્યુટી સલૂનનો હિસ્સો તો માત્ર 15 ટકા જ છે. એનો અર્થ એવો થયો કે કુલ રેવન્યૂના 85 ટકા હિસ્સો નાના બ્યુટી પાર્લર્સના નામે છે. એટલે જરા વિચાર કરો કે વિકસી રહેલાં આ ક્ષેત્રમાં કમાણીની કેટલી મોટી તકો રહેલી છે! તમારામાં જો બ્યુટી ટ્રીટમેન્ટ્સ કરી આપવાની વિશિષ્ટ આવડત હોય તો તમે પણ આના દ્વારા આકર્ષક આવક મેળવી શકો છો.